જૈનાલિઝમ તથા આપણે હિંદુ ધર્મ માને છે કે જેણે જેવાં કર્મ કર્યાં હોય તે મુજબ તેની ગતિ થાય છે. કારણ કે આપણો હિંદુ ધર્મ તથા જૈનાલિઝમમાં કર્મવાદનું ભારે માહાત્મ્ય છે. તેથી આ બંનેના મત મુજબ જ્યારે મનુષ્ય દેહ છોડે ત્યારે તેનાં સંચિત તથા પ્રારબ્ધ કર્મો તથા વાસનાઓના હિસાબે તે બીજો દેહ પકડે છે. કોઈક વળી અેવું માને છે કે જે તે મનુષ્યના જીવની શુભ અથવા અશુભ વાસના સ્ત્રી, પુત્ર, પ્રેમિકા, સંતાનો સંપત્તિ વગેરેમાં રહી ગઈ હોય તે મનુષ્યનો જીવ તાત્કાલિક બીજી યોનિમાં જતો નથી પરંતુ ભૂત, પ્રેતનું સ્વરૂપ પકડે છે. તે પોતાની વાસના તૃપ્તિ માટે અનુરૂપ દેહ મળે ત્યાર જ બીજું સ્થૂળ શરીર ધારણ કરવા શક્તિમાન બને છે. એમ કહેવાય છે કે આજની તારીખમાં પણ નાથુરામ ગોડસેને દેહ મળ્યો નથી. આ તો સાંભળેલી વાતો છે. સાચી સ્થિતિ તો યમપુરીના અધિષ્ઠાતા યમદેવ જાણે.